**A Csongor és Tünde esszenciája**

***„ Az ember feljő, lelke fényfolyam,***

***A nagy mindenség benne tükrözik.***

***Megmondhatatlan kéjjel föltekint,***

***Merőn megbámul földet és eget,***

***De ifjúsága gyorsan elmulik,***

***Erőtlen aggott egy-két nyár után,***

***S már nincs, mint nem volt, mint a légy fia***

***Kiirhatatlan vággyal, amíg él,***

***Túr és tünődik, tudni, tenni tőr,***

***Halandó kézzel halhatatlanul***

***Vél munkálkodni, és mikor kidőlt is,***

***Még a hiúság műve van porán.’’***

 A *Csongor és Tünde* Vörösmarty Mihály lírai drámája, amely az emberi élet értelmét, a boldogságkeresést és a vágyak beteljesülésének lehetőségeit vizsgálja. A történet középpontjában Csongor, a földi ifjú, és Tünde, az égi tündér szerelme áll, akik egymás iránti vágyuk ellenére külön világokhoz tartoznak. Csongor a boldogságot és az élet értelmét keresi, útja során találkozik különféle allegorikus alakokkal, például a gazdagságot, a hatalmat és a tudást megszemélyesítő figurákkal, de egyik sem hoz számára valódi elégedettséget. Eközben Tünde is leküzdi saját akadályait, hogy újra találkozhasson Csongorral.

 A mű a szerelem erejét, az emberi vágyak és célok küzdelmeit, valamint az emberi élet múlandóságát és szépségét állítja középpontba. Végül a két szerelmes egymásra talál, de boldogságuk az élet alapvető kihívásai között érvényesül.

 Az emberi élet és a mindenség kapcsolata: a vers kezdősorai, amelyek az emberi lelket a világmindenség tükreként ábrázolják, mély filozófiai tartalmat hordoznak. Az ember egyszerre része és szemlélője is a világnak. Ez a gondolat napjainkban is aktuális, hiszen a modern tudomány és filozófia egyik fő kérdése az ember helye a világegyetemben és az ember a mai napig keresi erre a választ. Az idézet arra utal, hogy az ember képes megérteni és értelmezni a természet csodáit, ennek ellenére csak rövid ideig élvezheti a földi létet.

 Az ifjúság múlandósága és az idő kérdése: ,,*De ifjúsága gyorsan elmúlik*”- ez a sor egyetemes igazságot fogalmaz meg: az idő könyörtelenül múlik és az élet legszebb évei hamar véget érnek. Az ifjúság múlandósága minden generáció számára meghatározó élmény és ez a gondolat a mai világban is ugyanolyan fájdalmasan érvényes, mint Vörösmarty korában. Az idő múlásának tudata arra sarkallhat minket, hogy értelmesen töltsük el életünket és megbecsüljük fiatal éveinket.

 A halhatatlanság iránti vágy: az idézet központi gondolata az ember örökös vágya a halhatatlanságra. Ez is aktuális a mai világban, amikor folyton arra keressük a választ, hogy hogy lassíthatnánk/ állíthatnánk meg az öregedés folyamatát, hogy maradhatnánk örökké életben. Étrendkiegészítők, testmozgás, megfelelő táplálkozás stb. Egyelőre rejtély, hogy mit hoz a jövő, de a tudomány folyamatos fejlődése sok-sok választ hordoz magában erre a kérdésre is.